ທ່ານ Gingrich ຈະຍຸຕິ ການໂຄສະນາຫາສຽງ ຢ່າງເປັນທາງການ
ທ່ານ Gingrich ​​ຮັບ​ຮູ້​ວ່າ​ທ່ານຣອມນີ ​ເບິ່ງ​ຊົງ​ວ່າ​ຈະ​ໄດ້​ເປັນ​ຕົວ​ແທນ​ຂອງ​ພັກ​ ​ໃນ​ລະຫວ່າງການ​ໂຄສະ​ນາ​ຫາ​ສຽງ ​ເມື່ອ​ວັນ​ພຸດວານ​ນີ້
ໂຄສົກຂອງທ່ານ Newt Gingrich ກ່າວວ່າ ອະດີດປະທານສະພາຕໍ່າສະຫະລັດຈະຍຸຕິ ຢ່າງເປັນທາງການຈາກການແຂ່ງຂັນເພື່ອໃຫ້ຖືກແຕ່ງ ຕັ້ງເປັນຕົວຂອງພັກຣີພັບບລິກັນ ໃນການເລືອກຕັ້ງປະທານາທິບໍດີສະຫະລັດ ໃນອາທິດໜ້ານີ້ ໂຄສົກກ່າວອີກວ່າ ທ່ານ Gingrich ຈະປະກາດໃຫ້ການສະໜັບສະໜຸນ ທ່ານມິດຣອມນີ ຜູ້ທີ່ຄາດວ່າຈະໄດ້ເປັນຕົວແທນ ຂອງພັກເວລາທ່ານງົດການໂຄສະນາຫາສຽງຂອງທ່ານແລ້ວ ທ່ານຣອມນີໄດ້ໂທລະສັບໄປຫາ ທ່ານ Gingrich ເມື່ອວັນພຸດວານນີ້ ມື້ນຶ່ງຫລັງຈາກທ່ານຣອມນີ ຊະນະການເລືອກຕັ້ງຂັ້ນຕົ້ນ ໝົດທັງຫ້າລັດ ຄືລັດ Connecticut, Delaware, New York, Pennsylvania ແລະລັດ Rhode Island ເພື່ອຮັບປະ ກັນຢ່າງແນ່ນອນ ໃນການຖືກສະເໜີຊື່ແຕ່ງຕັ້ງຂອງພັກເພື່ອແຂ່ງຂັນເອົາຕໍາແໜ່ງປະທາ ນາທິບໍດີນັ້ນ ທ່ານ Gingrich ໄດ້ຮັບຮູ້ວ່າ ທ່ານຣອມນີເບິ່ງຊົງວ່າຈະໄດ້ ເປັນຕົວແທນຂອງພັກ ໃນລະ ຫວ່າງການໂຄສະນາຫາສຽງ ເມື່ອວັນພຸດວານນີ້ ທີ່ລັດ North Carolina ທ່ານ Gingrich ໄດ້ໂຜ່ໂຕ ຂື້ນມາເປັນຜູ້ທ້າທາຍທີ່ເຂັ້ມ ແຂງ ຫລັງຈາກທ່ານຊະນະ ການເລືອກຕັ້ງຂັ້ນຕົ້ນທີ່ລັດ South Carilina ເມື່ອ ເດືອນມັງກອນຜ່ານມາແຕ່ ການໂຄສະນາຫາສຽງຂອງ ທ່ານຕົກຕໍ່າລົງໄປຫລັງຈາກ ທ່ານໄດ້ປາໄຊການໃນເລືອກຕັ້ງຂັ້ນຕົ້ນຢູ່ລັດຟລໍຣິດາໃນເວລາຕໍ່ມາ ໄຊຊະນະຂອງທ່ານ Gingrich ອີກພຽງຄັ້ງດຽວຄືທີ່ລັດ Georgia ຊຶ່ງເປັນ ລັດບ້ານເກີດຂອງທ່ານໃນເດືອນມີນາຜ່ານມາ ແລະການໂຄສະນາຫາສຽງຂອງທ່ານຕ້ອງເປັນໜີ້ຢູ່ 4 ລ້ານກວ່າໂດລາ